Document ID: 32008D0060

KOMMISSIONENS BESLUTNING
af 21. december 2007
om ændring af afgørelse 2003/548/EF, således at bestemte typer faste kredsløb udgår af minimumssættet af faste kredsløb
(meddelt under nummer K(2007) 6635)
(EØS-relevant tekst)
(2008/60/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (»rammedirektivet«) (1), navnlig artikel 17, stk. 1,
under henvisning til Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (»forsyningspligtdirektivet«) (2), særlig artikel 18, stk. 3,
efter høring af Kommunikationsudvalget, og
ud fra følgende betragtninger:
(1)
Kommissionen vedtog den 24. juli 2003 afgørelse 2003/548/EF af 24. juli 2003 om det minimumssæt af faste kredsløb med harmoniserede specifikationer og tilhørende standarder, der henvises til i artikel 18 i forsyningspligtdirektivet (3). Ifølge afgørelsen omfatter dette minimumssæt to typer analoge faste kredsløb og tre typer digitale faste kredsløb med hastigheder op til 2 048 kbit/s.
(2)
Med den udbredte overgang til nye netarkitekturer er analoge faste kredsløb teknisk set ikke længere relevante. Efterspørgslen efter digitale faste kredsløb, der i stigende grad gælder højhastighedsforbindelser på over 2 048 kbit/s, bliver opfyldt af markedet. En offentlig høring har vist, at der er bred støtte blandt medlemsstaterne, erhvervssammenslutninger og andre interesseparter til, at de fem typer faste kredsløb udgår af minimumssættet.
(3)
Ifølge artikel 18, stk. 3, i forsyningspligtdirektivet kan Kommissionen vedtage at lade visse typer faste kredsløb udgå af minimumssættet.
(4)
Foranstaltningerne i denne beslutning er i overensstemmelse med udtalelse fra Kommunikationsudvalget -
VEDTAGET FØLGENDE BESLUTNING:
Artikel 1
Listen »Fastlæggelse af minimumssættet af faste kredsløb med harmoniserede specifikationer og tilhørende standarder« udgår af bilaget til afgørelse 2003/548/EF.
Artikel 2
Adressater
Denne beslutning er rettet til medlemsstaterne.
Udfærdiget i Bruxelles, den 21. december 2007.

Labels: 7
12